ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 21 /2555

เรื่อง รายละเอียดของโครงการจัดการกองทุนรวมคาร์บอน

\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 118(1) และมาตรา 129 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับกับการจัดทํารายละเอียดโครงการจัดการกองทุนรวมคาร์บอน


ข้อ ๒ ในประกาศนี้

คําว่า “กองทุนรวม” “บริษัทจัดการกองทุนรวม” “ผู้ลงทุนที่มิใช่รายย่อย” และ “ข้อผูกพัน”  ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมคาร์บอน


ข้อ ๓ บริษัทจัดการกองทุนรวมต้องแสดงรายละเอียดของโครงการจัดการกองทุนรวมดังต่อไปนี้ 

(1)  ลักษณะเฉพาะของกองทุนรวม 

(2)  นโยบายการลงทุนของกองทุนรวม

(3)  มูลค่าทรัพย์สินของกองทุนรวม

(4) การขายและรับซื้อคืนหน่วยลงทุน

(5)  ข้อจํากัดเกี่ยวกับการจัดสรรและการโอนหน่วยลงทุน

(6) การขอมติของผู้ถือหน่วยลงทุน

(7) การปฏิบัติการเกี่ยวกับการจัดการกองทุนรวม

(8) ผลบังคับของโครงการจัดการกองทุนรวม

(9) การแก้ไขเพิ่มเติมโครงการจัดการกองทุนรวม

(10)  การเรียกเก็บค่าธรรมเนียมและค่าใช้จ่ายต่าง ๆ

(11)  การเลิกกองทุนรวม


ข้อ ๔ รายการลักษณะเฉพาะของกองทุนรวม ต้องมีรายละเอียดโดยสรุปดังต่อไปนี้

(1)  ชื่อโครงการจัดการกองทุนรวม ซึ่งมีคําว่า “กองทุนรวมคาร์บอน” นําหน้า

(2)  ชื่อบริษัทจัดการกองทุนรวม

(3)  ชื่อผู้ดูแลผลประโยชน์ของกองทุนรวม  
(4)  ประเภท วัตถุประสงค์ และอายุของกองทุนรวม

(5)  ลักษณะของกองทุนรวม เป็นกองทุนรวมที่เสนอขายเฉพาะกับผู้ลงทุนที่มิใช่รายย่อย

(6)  จํานวนเงินทุนโครงการ นโยบายเกี่ยวกับการเพิ่มเงินทุนโครงการภายหลังจดทะเบียนกองทรัพย์สินเป็นกองทุนรวม และขั้นตอนการดําเนินการ (ถ้ามี)

(7)  มูลค่าที่ตราไว้ของหน่วยลงทุน

(8)  การแบ่งชนิดของหน่วยลงทุน ต้องมีรายละเอียดอย่างน้อยดังต่อไปนี้

(ก)  ชนิดของหน่วยลงทุน โดยให้แสดงว่ามีชนิดเดียวหรือหลายชนิด ทั้งนี้ ในกรณีที่มีการแบ่งหน่วยลงทุนออกเป็นหลายชนิด ให้แสดงหลักเกณฑ์และวิธีการแบ่งชนิดของหน่วยลงทุนด้วย

(ข)  สิทธิประโยชน์หรือผลตอบแทนที่ผู้ถือหน่วยลงทุนจะได้รับ ตลอดจนนโยบายในการจ่ายเงินปันผล  ทั้งนี้ ในกรณีที่มีการแบ่งหน่วยลงทุนออกเป็นหลายชนิด ให้แสดงข้อมูลตามชนิดของหน่วยลงทุน


ข้อ ๕ รายการนโยบายการลงทุนของกองทุนรวม ต้องมีรายละเอียดอย่างน้อยเกี่ยวกับรายละเอียดของทรัพย์สินที่กองทุนรวมสามารถลงทุนหรือมีไว้ และอัตราส่วนการลงทุน                   


ข้อ ๖ รายการมูลค่าทรัพย์สินของกองทุนรวม ต้องมีรายละเอียดอย่างน้อยเกี่ยวกับวิธีการคํานวณมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืนหน่วยลงทุน (ถ้ามี)


ข้อ ๗ รายการการขายและรับซื้อคืนหน่วยลงทุน ต้องมีรายละเอียดอย่างน้อยเกี่ยวกับวันทําการซื้อขายหน่วยลงทุน มูลค่าขั้นต่ําในการซื้อขายหน่วยลงทุน (ถ้ามี) กรณีที่บริษัทจัดการกองทุนรวมสงวนสิทธิในการขายหน่วยลงทุน การหยุดรับคําสั่งซื้อหรือขายคืนหน่วยลงทุน การไม่ขายหรือรับซื้อคืนหน่วยลงทุนตามคําสั่งที่ได้รับไว้แล้ว และการเลื่อนกําหนดชําระค่าขายคืนหน่วยลงทุน


ข้อ ๘ รายการข้อจํากัดเกี่ยวกับการจัดสรรและการโอนหน่วยลงทุน ต้องมีรายละเอียดอย่างน้อยดังต่อไปนี้  
(1)  ข้อกําหนดว่าผู้ถือหน่วยลงทุนต้องเป็นผู้ลงทุนที่มิใช่รายย่อยเท่านั้น

(2)  ข้อกําหนดว่าบริษัทจัดการกองทุนรวมหรือนายทะเบียนหน่วยลงทุนจะปฏิเสธการลงทะเบียนการโอนหน่วยลงทุนให้แก่บุคคลอื่นนอกเหนือจากผู้ลงทุนที่มิใช่รายย่อย


ข้อ ๙ รายการการขอมติของผู้ถือหน่วยลงทุน ต้องมีรายละเอียดอย่างน้อยดังต่อไปนี้

(1) ธุรกรรมที่ต้องได้รับมติของผู้ถือหน่วยลงทุน  โดยให้แสดงด้วยว่าธุรกรรมใดต้องได้รับมติในกรณีปกติ และธุรกรรมใดต้องได้รับมติในกรณีพิเศษ ทั้งนี้ หากเป็นการขอมติเพื่อแก้ไขเพิ่มเติมโครงการจัดการกองทุนรวมหรือแก้ไขวิธีการจัดการ ต้องเป็นไปตามที่กําหนดไว้ในมาตรา 129 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 

(2) ข้อกําหนดว่า หลักเกณฑ์และวิธีการในการขอมติของผู้ถือหน่วยลงทุน ตลอดจนผลบังคับของมติดังกล่าว ให้เป็นไปตามข้อกําหนดในข้อผูกพันระหว่างผู้ถือหน่วยลงทุนกับบริษัทจัดการกองทุนรวม


ข้อ ๑๐ รายการการปฏิบัติการเกี่ยวกับการจัดการกองทุนรวม ต้องมีรายละเอียดอย่างน้อยดังต่อไปนี้

(1)  การมอบหมายงานในส่วนที่เกี่ยวกับการลงทุนในทรัพย์สินอื่นเพื่อกองทุนรวม ให้แก่บุคคลอื่น (ถ้ามี)  ทั้งนี้ ต้องระบุขอบเขตของการมอบหมาย และชื่อผู้รับมอบหมายด้วย

(2)  การแต่งตั้งบุคคลที่เกี่ยวข้องกับการปฏิบัติการของกองทุนรวม เช่น ที่ปรึกษาการลงทุน ที่ปรึกษาทางการเงิน ที่ปรึกษากฎหมาย หรือผู้สอบบัญชี เป็นต้น


ข้อ ๑๑ รายการผลบังคับของโครงการจัดการกองทุนรวม ต้องมีรายละเอียดอย่างน้อยดังต่อไปนี้  
(1)  ข้อกําหนดว่า บริษัทจัดการกองทุนรวมมีหน้าที่ปฏิบัติตามโครงการจัดการกองทุนรวม ข้อผูกพัน และพระราชบัญญัติหลักทรัพย์และตลาดหลักทรัพย์ พ.ศ. 2535  ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว ทั้งนี้ ในกรณีที่ข้อกําหนดในโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งดังกล่าวหากบริษัทจัดการกองทุนรวมได้ดําเนินการให้เป็นไปตามกฎหมาย ประกาศ กฎ หรือคําสั่งนั้นให้ถือว่าบริษัทจัดการกองทุนรวมได้ปฏิบัติให้เป็นไปตามโครงการจัดการกองทุนรวมแล้ว

(2) ข้อกําหนดว่า บริษัทจัดการกองทุนรวมจะแต่งตั้งผู้ดูแลผลประโยชน์ของกองทุนรวมตามที่ระบุไว้ในโครงการจัดการกองทุนรวม โดยผู้ดูแลผลประโยชน์มีอํานาจลงนามในข้อผูกพัน ทั้งนี้ การลงนามในข้อผูกพันของผู้ดูแลผลประโยชน์ที่ได้รับการแต่งตั้งโดยชอบ ให้ถือว่าผูกพันผู้ถือหน่วยลงทุนทั้งปวง

(3)  ข้อกําหนดว่า การที่ผู้ถือหน่วยลงทุนได้แสดงความประสงค์ในการซื้อหรือลงทุนในหน่วยลงทุนของกองทุนรวมตามโครงการจัดการกองทุนรวมนี้ ไม่ว่าในทอดใด ๆ ให้ถือว่าผู้ถือหน่วยลงทุนดังกล่าวยอมรับที่จะผูกพันตามข้อกําหนดในโครงการจัดการกองทุนรวมและข้อผูกพัน


ข้อ ๑๒ รายการการเลิกกองทุนรวม ต้องมีข้อกําหนดที่แสดงว่า เมื่อปรากฏเหตุการณ์ใดเหตุการณ์หนึ่งดังต่อไปนี้ บริษัทจัดการกองทุนรวมจะเลิกกองทุนรวม

(1)  จํานวนผู้ถือหน่วยลงทุนของกองทุนรวมลดลงต่ํากว่าอัตราที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมคาร์บอน

(2)  บริษัทจัดการกองทุนรวมไม่สามารถดําเนินการเพื่อให้ทรัพย์สินของกองทุนรวมมีมูลค่ารวมกันเป็นไปตามหลักเกณฑ์การลงทุนที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมคาร์บอน

(3)  สํานักงานมีคําสั่งเลิกกองทุนรวมตามมาตรา 128 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 

(4) สํานักงานมีคําสั่งเพิกถอนการอนุมัติให้จัดตั้งกองทุนรวม ตามพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว 


ข้อ ๑๓ การระบุข้อกําหนดในโครงการจัดการกองทุนรวมว่า บริษัทจัดการกองทุนรวมอาจแก้ไขเพิ่มเติมโครงการจัดการกองทุนรวมได้ โดยถือว่าได้รับมติจากผู้ถือหน่วยลงทุนแล้ว หรือข้อกําหนดอื่นในทํานองเดียวกัน ให้กระทําได้เฉพาะในกรณีดังต่อไปนี้

(1) การแก้ไขเพิ่มเติมข้อมูลซึ่งมีผลให้ผู้ถือหน่วยลงทุนทั้งปวงได้รับประโยชน์เพิ่มขึ้น

(2) การแก้ไขเพิ่มเติมให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว

(3) การแก้ไขชื่อและรายละเอียดอื่นของบุคคลให้ถูกต้อง


ข้อ ๑๔ ประกาศนี้ให้ใช้บังคับตั้งแต่วันที่ 16 กันยายน พ.ศ. 2555 เป็นต้นไป


ผู้มีอํานาจลงนาม - ประกาศ ณ  วันที่  31 สิงหาคม พ.ศ. 2555   

 

 

 

                                                              (นายวรพล  โสคติยานุรักษ์)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์